钦定古今图书集成/理学汇编/字学典/第079卷 > 《跋十七帖》前人
## 钦定古今图书集成/理学汇编/字学典/第079卷 > 《跋十七帖》前人

官本法帖，号为佳玩，然其真伪已混殽矣。如刘次庄
有能书名，其所刻本亦有中分一字，半居前行之底，
半处后行之颠者，极为可笑。唯此十七帖，相传真的，
当时虽已入官帖卷中，而元本故在人闲，得不殽乱。
此本马庄甫所摹刻也。玩其笔意，从容衍裕，而气象
超然，不与法缚，不求法脱，真所谓一一从自己胸襟
流出者。窃意书家者流，虽知其美，而未必知其所以
美也。书词问讯，蜀道山川人物，屋宇图画，至纤至悉，
盖深有意于游览，而竟不遂，岂所谓不朽之盛事，信
难偶邪？因念顷年庐阜终更，诸公议遣使蜀，而孝庙
记怜，不欲使之远去，议乃中寝。然东留讫无补报，而
徒失西游之便，每以为恨。今观此帖，重以慨然。又念
仙游之日远，无复有意于人世也。

落人间，捧玩再三，不胜敬叹。但其所写李白《行路难》，
阙其中间八句，道子胥、屈原、陆机、李斯事者，此老不
应有所遗忘。意其删去，必当有说。老翁并诗在老苏
《送蜀僧去尘》之前，必非他人之作，然不见于《嘉祐集》，
亦不省其何说也。彼欲并中老翁，改颜易服，不使人
知，而后篇遽有“嫌瘦废弹”之叹，何耶？然其言怨而不
怒，独百世以俟后贤而不惑，则其用意亦远矣哉！